Document ID: 31996R2497

Uredba Komisije (ES) št. 2497/96
z dne 18. decembra 1996
o določitvi postopkov za uporabo sistema v sektorju perutninskega mesa, kakor je predviden v Pridružitvenem sporazumu in Začasnem sporazumu med Evropsko skupnostjo in državo Izrael
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2398/96 z dne 12. decembra 1996 o odprtju tarifne kvote za meso puranov iz Izraela, kakor je predvideno v Pridružitvenem sporazumu in Začasnem sporazumu med Evropsko skupnostjo in državo Izrael [1] in zlasti člena 2 Uredbe,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [2], kakor je bila nazadnje spremenjena z Uredbo Komisije (ES) št. 2615/95 [3] in zlasti člena 15 Uredbe,
ker so se do začetka veljavnosti Pridružitvenega sporazuma trgovinske določbe uporabljale na podlagi Sklepa Sveta in Komisije 96/206/ESPJ, ES z dne 22. decembra 1996 o sklenitvi Začasnega sporazuma o trgovini in trgovinskih zadevah med Evropsko skupnostjo in Evropsko skupnostjo za premog in jeklo na eni strani ter državo Izrael na drugi strani [4], ki ga je sklenila Evropska Skupnost in je bil podpisan 18. decembra 1995 ter je začel veljati 1. januarja 1996;
ker bi bilo treba določiti, da se navedene določbe izvajajo na podlagi uvoznih dovoljenj; ker bi bilo treba v ta namen, ne glede na člen 8 Uredbe Komisije (EGS) št. 3719/88 z dne 16. novembra 1988 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode [5], nazadnje spremenjene z Uredbo (ES) št. 2350/96 [6], v zahtevkih in dovoljenjih navesti podrobna pravila za vlaganje zahtevkov in podatke, ki bi morali biti navedeni v zahtevkih in dovoljenjih; ker bi bilo treba poleg tega določiti, da se dovoljenja izdajo po določenem času, ki je na voljo za presojo, pri čemer se po potrebi uporabi enotna stopnja odobritev;
ker bi bilo treba količine, določene v Prilogi I k tej uredbi, razporediti čez vse leto, da se zagotovijo redni uvozi;
ker sistema ni mogoče izvajati do 1. januarja 1997, bi bilo treba kvoto, predvideno za leto 1996, prenesti naprej na leto 1997,;
ker bi bilo treba za ustrezno upravljanje sistema določiti varščino za uvozna dovoljenja v okviru navedenega sistema v višini 20 ECU na 100 kilogramov; ker bi bilo treba zaradi nevarnosti špekulacij, ki so povezane s sistemom v sektorju perutninskega mesa, določiti podrobne pogoje, ki urejajo dostop trgovcev do navedenega sistema;
ker bi bilo treba pozornost trgovcev usmeriti na dejstvo, da se dovoljenja lahko uporabljajo samo za proizvode, ki izpolnjujejo vse veterinarske zahteve, ki veljajo v Skupnosti;
ker so ukrepi, predvideni v tej uredbi, v skladu z mnenjem Upravljalnega odbora za perutninsko meso in jajca,
SPREJELA NASLEDNJO UREDBO:
Člen 1
Za vsak uvoz v Skupnost, v okviru določb iz Protokola št. 1 k Pridružitvenemu sporazumu in Začasnemu sporazumu med Evropsko skupnostjo in državo Izrael, proizvodov v skupini I1 iz Priloge I k tej uredbi, je treba predložiti uvozno dovoljenje.
Količine proizvodov, za katere veljajo te določbe, in stopnje carin so naštete v Prilogi I.
Stopnja ali znižanje carine sta predvidena v členu 2 za obdobje, za katero se zahteva dovoljenje.
Člen 2
Kvote, na katere se nanaša člen 1, se razporedijo takole:
- 25 % v obdobju od 1. januarja do 31. marca,
- 25 % v obdobju od 1. aprila do 30. junija,
- 25 % v obdobju od 1. julija do 30. septembra,
- 25 % v obdobju od 1. oktobra do 31. decembra.
Člen 3
Za uvozna dovoljenja iz člena 1 veljajo naslednja pravila:
(a) vlagatelji zahtevkov za uvozna dovoljenja morajo biti fizične ali pravne osebe, ki v času vložitve zahtevka lahko dokažejo pristojnim organom držav članic, da so uvozili ali izvozili najmanj 50 ton proizvodov iz Uredbe (EGS) št. 2777/75 v vsakem od obeh koledarskih let pred letom, v katerem je bil vložen zahtevek za izdajo dovoljenja. Podjetja za prodajo na drobno ali restavracije, ki prodajajo svoje proizvode končnemu potrošniku, so izvzeti iz ugodnosti tega sistema;
(b) zahtevek za izdajo dovoljenja lahko zajema več proizvodov iz različnih tarifnih oznak KN. V takšnih primerih se vse tarifne oznake KN navede v razdelek 16 in njihovo poimenovanje v razdelek 15.
Zahtevek za izdajo dovoljenja se mora nanašati vsaj na eno tono in na največ 10 % količine, ki je na voljo za zadevno skupino in obdobje, kot je opredeljeno v členu 2;
(c) v razdelku 8 zahtevkov za izdajo dovoljenj in dovoljenj samih mora biti navedena država porekla; dovoljenja predstavljajo obveznost do uvoza iz navedene države;
(d) v razdelku 20 zahtevka za izdajo dovoljenja in dovoljenja samega je naveden eden od naslednjih zapisov:
[insert multilingual text from OJ 338, p.49]
(e) v razdelku 24 dovoljenj je naveden eden od naslednjih zapisov:
Dajatve skupne carinske tarife, znižane v skladu z:
[insert multilingual text from OJ 338, p.49]
Člen 4
1. Zahtevki za izdajo dovoljenj se lahko vložijo samo v prvih 10 dneh vsakega obdobja, določenega v členu 2. Za obdobje od 1. januarja do 31. marca 1997 pa se zahtevki lahko vložijo samo v prvih 10 dneh po začetku veljavnosti te uredbe.
2. Zahtevki za izdajo dovoljenj so sprejemljivi, le kadar vlagatelj pisno izjavi, da ni vložil in ne namerava vložiti nobenih zahtevkov za trenutno obdobje v zvezi z proizvodi v isti skupini v državi članici, v kateri je bil njegov zahtevek vložena, ali v drugih državah članicah.
Kadar isti vlagatelj vloži več kot en zahtevek v zvezi z proizvodi v isti skupini, so vsi zahtevki te osebe nesprejemljivi.
3. Za zahtevke za izdajo uvoznih dovoljenj za vse proizvode, na katere se nanaša člen 1, se položi varščina 20 ECU na 100 kilogramov.
4. Države članice uradno obvestijo Komisijo peti delovni dan po roku za vložitev zahtevkov o vloženih zahtevkih za vsak proizvod v skupini. Takšna uradna obvestila vključujejo seznam vlagateljev in navedbo zaprošenih količin v skupini.
Vsa uradna obvestila, vključno z ničnimi obvestili, se pošiljajo po teleksu ali faksu na določen delovni dan na podlagi vzorca v Prilogi II k tej uredbi v primerih, ko ni bil vložen noben zahtevek, in vzorcev v Prilogah II in III, ko so bili zahtevki vloženi.
5. Komisija čim prej odloči, v kakšne obsegu se lahko dodelijo količine za zahtevke, na katere se nanaša člen 3.
Če količine, za katere so bili vloženi zahtevki za dovoljenja, presegajo razpoložljive količine, Komisija določi enoten odstotek odobritve zaprošenih količin.
6. Dovoljenja se po odločitvi Komisije izdajo, takoj ko je mogoče.
7. Dovoljenja se lahko uporabljajo samo za proizvode, ki izpolnjujejo vse veterinarske zahteve, ki veljajo v Skupnosti.
Člen 5
Za namene člena 21(2) Uredbe (EGS) št. 3719/88 veljajo uvozna dovoljenja 150 dni od dne dejanske izdaje.
Uvozna dovoljenja, izdana na podlagi te uredbe, niso prenosljiva.
Člen 6
Brez poseganja v določbe te uredbe se uporablja Uredba (EGS) št. 3719/88.
Ne glede na člen 8(4) Uredbe (EGS) št. 3719/88 pa količina, uvožena na podlagi te uredbe, ne sme presegati količine, navedene v razdelku 17 in 18 na dovoljenju. Število "0" se v skladu s tem vnese v razdelek 19 na dovoljenju.
Člen 7
Uvoženi proizvodi se sprostijo v prosti promet ob predložitvi potrdila o gibanju blaga EUR 1, ki ga izda država Izrael v skladu s Protokolom št. 3, ki je priložen Pridružitvenemu sporazumu in Začasnemu sporazumu.
Člen 8
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. decembra 1996

Labels: 3
18
15
17